Gentleman Jack (τηλεοπτική σειρά)

Gentleman Jack είναι ο τίτλος ιστορικής δραματικής τηλεοπτικής σειράς, οκτώ επεισοδίων, συμπαραγωγής του BBC One και του HBO.  https://www.thelocationguide.com/2018/04/bbchbo-series-gentleman-jack-to-film-in-the-uk-and-denmark/#

Η σειρά αναφέρεται στη ζωή της ομοφυλόφιλης Αγγλίδας γαιοκτήμονα και ταξιδιώτριας, Αν Λίστερ, την οποία οι κάτοικοι του Χάλιφαξ, στο Δυτικό Γιορκσάιρ, από όπου καταγόταν, την αποκαλούσαν Gentleman Jack. Εξελίσσεται από το 1832 μέχρι το 1834 και παρουσιάζει τις σχέσεις της Λίστερ με άλλες γυναίκες, και κυρίως με την πλούσια κληρονόμο Άννα Γουόκερ, καθώς και τις οικονομικές της δραστηριότητες και την προσπάθειά της να ξαναδώσει ζωή στο πατρικό της, το Shibden Hall, στο Χάλιφαξ και να εκμεταλλευτεί το κτήμα της και τα ανθρακωρυχεία που υπήρχαν σε αυτό. Βασίστηκε στα ημερολόγια της Λίστερ, στα οποία κατέγραφε τόσο τις προσωπικές της σχέσεις όσο και τις οικονομικές δραστηριότητές της αλλά και τις απόψεις της για διάφορα γεγονότα. Μεγάλο μέρος των ημερολογίων της ήταν γραμμένο με κώδικα και αποκωδικοποιήθηκαν από τον Τζον Λίστερ, το 1930.

Η σειρά έκανε πρεμιέρα στις ΗΠΑ από HBO στις 22 Απριλίου 2019 και στη Μεγάλη Βρετανία στο BBC One στις 23 Μαΐου 2019 https://www.warnermediagroup.com/newsroom/press-releases/2019/03/18/hbobbc-drama-series-gentleman-jack-created-written-and-directed,  και απέσπασε πολύ καλές κριτικές.https://www.hollywoodreporter.com/review/gentleman-jack-review-1202036https://www.theguardian.com/tv-and-radio/2019/may/19/gentleman-jack-review-suranne-jones-bbchttps://variety.com/2019/tv/reviews/gentleman-jack-review-hbo-anne-lister-1203187084/Η σκηνοθεσία είναι της Σάλι Γουέινραϊτ και πρωταγωνιστούν η Σουράν Τζόουνς, που υποδύεται την  Αν Λίστερ, και η Σόφι Ράντλ, που υποδύεται την Ανν Γουόκερ. Τα γυρίσματα έγιναν στο Γιορκσάιρ και τις γύρω περιοχές (μεταξύ άλλων και  στο Shibden Hall). 

Παραπομπές

Κατηγορία:Βρετανικές τηλεοπτικές σειρές